শাশ্বত চট্টোপাধ্যায়

**শাশ্বত চট্টোপাধ্যায়** (জন্ম: ১৯ ডিসেম্বর ১৯৭০) ভারতীয় বাংলা চলচ্চিত্র এবং টেলিভিশনের একজন অভিনেতা। তিনি বেশকিছু হিন্দি চলচ্চিত্রে ও অভিনয় করেছেন। সমরেশ মজুমদারের *কালপুরুষ* উপন্যাসের অবলম্বনে শৈবাল মিত্র নির্মিত ধারাবাহিকে অভিনয়ের মাধ্যমে চিত্রজগতে প্রবেশ করেন। সন্দীপ রায়ের পরিচালনায় ফেলুদা ধারাবাহিকে তিনি তোপসে চরিত্রে অভিনয়ের মাধ্যমে বিখ্যাত হন। ২০১২ সালে মুক্তিপ্রাপ্ত সুজয় ঘোষের বিখ্যাত চলচ্চিত্র কাহানির মাধ্যমে তিনি খ্যাতির শিখরে আরোহণ করেন। এতে তিনি খুনী 'বব বিশ্বাস'-এর চরিত্রে অভিনয় করেন। এতে অভিনয়ের ফলে তিনি *[[আন্তর্জাতিক ভারতীয় চলচ্চিত্র আকাদেমি পুরস্কার]]* (আইআইএফএ)-এর খলনায়ক হিসেবে মনোনিত হন।

## ব্যক্তিগত জীবন

শাশ্বত চট্টোপাধ্যায় ১৯৭০ সালের ১৯ ডিসেম্বর প্রখ্যাত বাঙালি অভিনেতার শুভেন্দু চট্টোপাধ্যায়ের ঘরে জন্মগ্রহণ করেন। শৈশব থেকেই তিনি থিয়েটার এবং অন্যান্য অভিনয় দেখতে পছন্দ করতেন। তিনি নাট্যব্যক্তিত্ব জোছন দস্তিদারের কাছে অভিনয়ও শেখেন।

শাশ্বত কলকাতায় বাস করেন। তিনি স্কুলশিক্ষিকা মহুয়াকে বিয়ে করেন। এই দম্পতির এক কন্যা রয়েছে।

## অভিনয় জীবন
তিনি শৈবাল মিত্রের ধারাবাহিকে অভিনয়ের মাধ্যমে এই ভুবনে প্রবেশ করেন। সন্দীপ রায়ের ফেলুদায় *তোপসে*র চরিত্রে অভিনয়ের মাধ্যমে তিনি জনপ্রিয়তা লাভ করেন। ধীরে ধীরে তিনি আরো জনপ্রিয় হয়ে উঠতে থাকেন। ২০১২ সালে মুক্তিপ্রাপ্ত তুমুল জনপ্রিয় চলচ্চিত্র *[[কাহানি|কাহানিতে]]* অভিনয় করে তিনি সারা ভারত জুড়ে বিখ্যাত হন। এখানে তার বিপরীতে অভিনয় করেন বিদ্যা বালান। এই চলচ্চিত্রে তিনি ঠান্ডা মাথার খুনীর চরিত্রে অভিনয় করেন। *বব বিশ্বাস* নামক এই চরিত্র সম্পর্কে তিনি বলেনঃ 

এই চরিত্রটি ফেসবুক এবং টুইটারেও জনপ্রিয় হয়। ববের চরিত্রকে মাথায় রেখে একটি উপন্যাসও তৈরি হচ্ছে।

১৪ই জুন, ২০১৩ সালে মুক্তিপ্রাপ্ত চলচ্চিত্র মেঘে ঢাকা তারা অত্যন্ত বিখ্যাত হয়। কমলেশ্বর বন্দ্যোপাধ্যায়-এর পরিচালনায় এই চলচ্চিত্রে তিনি বিখ্যাত পরিচালক ঋত্বিক ঘটকের চরিত্রে অভিনয় করেন। এই চলচ্চিত্রে তৎকালীন সমাজের সামাজিক-রাজনৈতিক বিভিন্ন ব্যাপার অত্যন্ত নিপুণভাবে তুলে ধরা হয়েছে। এতে তিনি *নীলকন্ঠ বাগচী*র চরিত্রে (মুখ্য চরিত্র) অভিনয় করেন। তিনি এই চরিত্রে নিজেকে সাবলীলভাবে উপস্থাপনের উদ্দেশ্যে তার অনেক চলচ্চিত্র এবং প্রামাণ্যচিত্র দেখেছেন। একটি ইন্টারভিউয়ে তিনি বলেন যে এই চরিত্রে অভিনয়ের জন্য তিনি এত পরিশ্রম করেছিলেন যে নিজের স্ত্রীর সাথেও কথা বলতে অসুবিধায় পড়তেন।

## চলচ্চিত্রের তালিকা

### চলচ্চিত্র

### টিভি ও ওয়েব ধারাবাহিক

## পুরস্কার ও মনোনয়ন

### পুরস্কার

* ২০২১ : পশ্চিমবঙ্গ চলচ্চিত্র সাংবাদিক সমিতি ছবিয়ালের জন্য শ্রেষ্ঠ অভিনেতার পুরস্কার।
* ২০১৮: শিরোনামের জন্য মাদ্রিদ আন্তর্জাতিক চলচ্চিত্র উৎসবে একটি বিদেশী ভাষার চলচ্চিত্রে সেরা অভিনেতা।
* ২০১৪ : জি বাংলা গৌরব সম্মান - ভূতের ভাবীশ্যতের জন্য সেরা কমেডিয়ান
* ২০১২ : আনন্দলোক পুরস্কার - ভূতের ভবিষ্যতের জন্য সেরা পার্শ্ব অভিনেতা।
* ২০১১ : টেলি সিনে পুরস্কার - ব্যোমকেশ বক্সীর জন্য সেরা পার্শ্ব অভিনেতা।
* ২০১১ : ইম্ফল ইন্টারন্যাশনাল শর্ট ফিল্ম ফেস্টিভ্যাল ২০১৩ - দ্য ফরলোনের জন্য সেরা পার্শ্ব অভিনেতা।
* ২০০৩ :  **বিএফজেএ** (২০০৩)-শ্রেষ্ঠ সহযোগী অভিনেতা পুরস্কার
* ১৯৯৮ :  **আনন্দলোক অ্যাওয়ার্ড** (১৯৯৮)-বিশেষ জুরি পুরস্কার

### মনোনয়ন

* ২০১২ : *কাহানি* চলচ্চিত্রের জন্য **জি সিনে অ্যাওয়ার্ড** (২০১২)-শ্রেষ্ঠ খলনায়ক
* ২০১২ : *কাহানি* চলচ্চিত্রের জন্য **স্টারডাস্ট অ্যাওয়ার্ড** (২০১২)-শ্রেষ্ঠ খলনায়ক
* ২০১২ : *কাহানি* চলচ্চিত্রের জন্য **আইআইএফএ অ্যাওয়ার্ড** (২০১২)-খারাপ চরিত্রে অভিনয়ের জন্য

## তথ্যসূত্র

## বহিঃসংযোগ

* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:কলকাতার অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা